DOKUMENT TA’ ĦIDMA TAL-KUMMISSJONI li jevalwa l-kwalità tad-dejta rrapportata mill-Istati Membri fl-2011 dwar il-bilanċ tal-pagamenti, il-kummerċ internazzjonali fis-servizzi u l-investiment dirett barrani /* COM/2012/0674 final */





DOKUMENT TA’ ĦIDMA TAL-KUMMISSJONI li jevalwa l-kwalità tad-dejta rrapportata mill-Istati Membri fl-2011 dwar il-bilanċ tal-pagamenti, il-kummerċ internazzjonali fis-servizzi u l-investiment dirett barrani 1. Introduzzjoni L-Artikolu 4(3) tar-Regolament (KE) Nru 184/2005 tal-Parlament Ewropew u tal-Kunsill dwar l-istatistika tal-Komunità fuq il-bilanċ ta’ pagamenti, kummerċ internazzjonali f’servizzi u investiment dirett barrani (ir-"Regolament dwar il-Bilanċ ta' Pagamenti"(BtP)) jispeċifika li: "Il-kwalità tad-dejta trażmessa għandha tiġi stmata, fuq il-bażi tar-rapporti ta’ kwalità, mill-Kummissjoni bl-għajnuna tal-Kumitat dwar il-Bilanċ tal-Pagamenti msemmi fl-Artikolu 11(1). Din l-istima mill-Kummissjoni għandha tintbagħat lill-Parlament Ewropew għall-informazzjoni." Dan id-dokument ta' ħidma jevalwa l-kwalità tad-dejta rrappurtata mill-Istati Membri fl-2011. Hu kien imħejji bl-għajnuna tal-Kumitat dwar il-Bilanċ tal-Pagamenti, kif jitlob ir-Regolament dwar il-BtP. Dan kien l-ewwel dokument ta' ħidma dwar dan is-suġġett imħejji mill-Eurostat għall-Parlament Ewropew u hu msejjes fuq ir-riżultati tal-eżerċizzju ta' evalwazzjoni tal-kwalità tal-bilanċ tal-pagamenti (BtP) li sar mill-Eurostat bejn Jannar u Ġunju 2012. Wara deskrizzjoni qasira tal-prinċipji li jiggwidaw kull evalwazzjoni tal-kwalità tal-istatistika uffiċjali u ħarsa ġenerali fil-qosor tal-isfidi li wieħed iltaqa' magħhom fil-ġbir tad-dejta tal-BtP f’ambjent globalizzat, dan id-dokument janalizza sa liema punt id-dejta tal-BtP tikkonforma mal-prinċipji ta' kwalità li jiggwidaw is-Sistema Statistika Ewropea (SSE). 2. L-evalwazzjoni tal-kwalità tal-istatistika uffiċjali L-evalwazzjoni tal-kwalità tal-bilanċ tal-pagamenti hija eżerċizzju annwali mmexxi mill-Eurostat skont il-prinċipji stabbiliti bir-Regolament tal-Kummissjoni (UE) Nru 1227/2010 tal-20 ta' Diċembru 2010 (ĠU L 336, 21.12.2010) li jemenda r-Regolament Nru 1055/2008. L-evalwazzjoni tal-kwalità tal-BtP tivverifika l-konformità mal-kriterji kollha ta' kwalità stabbiliti fir-Regolament dwar l-Istatistika Ewropea (ir-Regolament Nru 223/2009, l-Artikolu 12(1)), jiġifieri: ir-rilevanza, il-preċiżjoni, l-intervent f’waqtu, il-puntwalità, l-aċċessibilità u ċ-ċarezza, il-komparabilità u l-koerenza. L-Eurostat għamel sforzi kbar biex jiżviluppa metodi u għodod għall-ġestjoni ta' kwalità li għandhom iservu ta' appoġġ fil-produzzjoni tal-istatistika Ewropea ta’ kwalità għolja. Ir-rappurtar dwar il-kwalità jirfed l-evalwazzjoni tal-kwalità, li min-naħa tiegħu huwa l-punt tat-tluq għal titjib fil-kwalità. "Il-Manwal tas-SSE għar-rapporti dwar il-kwalità" jagħi dettalji dwar il-firxa sħiħa ta' metodi li jistgħu jintużaw għall-evalwazzjoni tal-kwalità tal-istatistika uffiċjali[1], li huma differenti, skont it-tip ta' proċess statistiku. L-iskop tal-istatistika huwa li jiġu prodotti stimi ta' valur mhux magħruf; dawn l-istimi ma jagħtux stampa ċara tal-valuri vera minħabba l-varjabbiltà u d-distorsjoni. L-istatistika tista' ssofri minn tipoloġija wiesgħa ta' errors fit-teħid ta' kampjuni u errors li ma għandhomx x'jaqsmu mat-teħid ta' kampjuni. Għal statistika msejsa fuq stħarriġ dwar it-teħid ta' kampjuni hemm teorija stabbilita li tivverifika l-eżattezza li tħares lejn il-varjabbiltà ta' stimatur madwar il-valur mistenni tiegħu, espress permezz tal-varjanza tiegħu, żball standard, koeffiċjent ta' varjazzjoni jew intervalli ta' fiduċja. Id-dejta tal-Bilanċ tal-pagamenti (bħall-kontijiet nazzjonali) hija kkompilata bħala aggregati ta' varjetà tal-istatistiċi primarji, xi wħud ibbażati fuq kampjuni ta' stħarriġ, xi wħud derivati minn dejta amministrattiva, xi wħud li jirriżultaw minn mudelli. Fil-każ tal-istatistika aggregata bħal tal-BtP, mhuwiex possibbli approċċ dirett għall-kejl tal-preċiżjoni. Iż-żewġ strumenti prinċipali li, skont il-manwali dwar il-kwalità tal-istatistika, jistgħu jintużaw għall-valutazzjoni tal-kwalità ta' dan it-tip ta' statistika huma l-analiżi ta’ reviżjonijiet u l-eżami tal-errors u tal-omissjonijiet[2]; iż-żewġ strumenti huma koperti minn dan ir-rapport. IL-FMI żviluppa wkoll standards għall-valutazzjoni tal-kwalità tal-istatistika, li huma parti mill-hekk imsejjaħ Data Assessment Quality Framework (Qafas għall-Evalwazzjoni tal-Kwalità tad-Dejta) (DQAF). DQAF speċifiku wieħed huwa ddedikat għall-BtP[3]. Ir-rapporti tal-Eurostat dwar il-kwalità tal-BtP jirriflettu l-aħjar standards stabbiliti għas-SSE u definiti mid-DQAF. Biex dawn ir-rapporti jsiru iżjed adattati biex jaqbdu l-karatteristiċi differenti tal-kwalità tad-dejta, il-kontenut tagħhom twessa' maż-żmien u se jkomplu jitjiebu fil-ġejjieni. Filwaqt li l-kwalità tal-istatistika aggregata mhijiex is-somma sempliċi tal-kwalità tad-dejta sottostanti primarja kollha, il-kwalità tad-dejta tal-BtP ċertament tiddependi fuq il-kwalità tas-sorsi tad-dejta sottostanti kollha. Ir-rapporti ta’ kwalità jitħejjew regolarment għall-kummerċ internazzjonali tal-merkanzija[4], il-komponent ewlieni tal-kont kurrenti; madankollu l-evalwazzjoni tal-kwalità hija għalja ħafna u tieħu ħafna ħin kieku kellha tiġi evalwata l-kwalità ta' kull komponent waħdieni li jalimenta d-dejta tal-BtP. 3. L-isfidi li wieħed jiltaqa' magħhom waqt il-kompilazzjoni tal-istatistika tal-BtP Is-sistemi għall-kompilazzjoni ta' statistika tal-bilanċi tal-pagamenti kienu għall-ewwel żviluppati bħala prodotti sekondarji tas-sistemi ta' kontroll tal-kambju: il-banek residenti kienu qed jiġbru u jipprovdu lil kompilaturi tal-BtP (ġeneralment bħala parti mill-banek ċentrali nazzjonali) b'informazzjoni dwar kull tranżazzjoni individwali f'munita barranija. Dan is-sors ta' informazzjoni, magħruf bħala s-sistema internazzjonali għar-rappurtar ta' tranżazzjonijiet (l-ITRS) jew ir-"rappurtar abbażi tas-saldu", jibqa' s-sors primarju għall-kompilazzjoni ta' statistika tal-BtP f'bosta pajjiżi barra mill-Unjoni Ewropea. It-tneħħija ta' restrizzjonijiet fil-kambju, iż-żieda fin-numru u l-kumplessità tat-tranżazzjonijiet finanzjarji transkonfinali u l-immaniġġjar integrat tal-pagamenti magħmula mill-kumpaniji multinazzjonali gradwalment illimitaw il-komprensività tal-informazzjoni miġbura mis-sistema tas-saldu. Fl-UE, is-siwi ta' rappurtar abbażi tas-saldu għall-kompilazzjoni tad-dejta tal-bilanċ tal-pagamenti kien limitat iżjed bil-movimenti biex ikun liberalizzat is-suq tal-UE għas-servizzi finanzjarji[5]. Minħabba li s-sors tad-dejta tradizzjonali għall-kumpilazzjoni tal-istatistika tal-BtP kien qed isir anqas u anqas komprensiv, l-istatistiċi Ewropej tal-BtP żviluppaw sorsi alternattivi ta’ dejta, f'kuntest ta' riżorsi mnaqqsa u ta' oppożizzjoni miżjuda għall-piż statistiku fuq dawk li jwieġbu. Mill-2000 ’il quddiem, il-kompilaturi tal-BtP fl-UE daħħlu sistemi ġodda tal-ġbir u tal-kumpilazzjoni tad-dejta. Is-sistemi l-ġodda, li huma diġà implimentati fil-parti l-kbira tal-Istati Membri tal-UE, huma bbażati fuq il-kombinazzjoni ta' stħarriġiet differenti, xi drabi integrata mal-informazzjoni limitata li għadha disponibbli mis-sistema abbażi tas-saldu. Jsir użu akbar ta' informazzjoni miksuba direttament minn kumpaniji jew individwi. Il-metodi ta' teħid tal-kampjuni u estimi qed jintużaw b'mod aktar sħiħ. Il-konsistenza ma' statistiċi oħra bħall-kontijiet nazzjonali u d-dejta dwar il-kummerċ tal-merkanzija huwa monitorjat aktar mill-qrib u ġew stabbiliti għodod komuni fil-livell tal-UE u l-livelli taż-żona tal-euro biex iġibu aktar omoġeneità fil-proċess ta' kumpilazzjoni. Eżempju wieħed huwa l-Bażi tad-Dejta tas-Sigurtà Ċentralizzata, li tippermetti l-kompilazzjoni ta' dejta relatata mal-investimenti f'portafolli li tagħti informazzjoni dwar kull titolu għalih waħdu, filwaqt li eżempju ieħor huwa n-netwerk tal-IDB, li jippermetti skambji ta' mikrodejta relatati mal-investiment dirett barrani (IDB). 4. Ir-rilevanza Ir-"rilevanza" tfisser il-grad ta’ kemm l-istatistika tilħaq il-ħtiġijiet attwali u potenzjali tal-utenti. Minħabba fil-kriżi finanzjarja, id-dejta ta-BtP (u l-pożizzjoni tal-investimenti internazzjonali, ("international investment position", (IIP)) qed tattira iktar attenzjoni mill-utenti. L-istatistika tal-BtP u tal-IIP hija għodda fundamentali fl-analiżi tal-iżbilanċi esterni u hija wkoll użata bħala dejta primarja għal tlieta mill-għaxar indikaturi li jagħmlu parti mit-tabella ta' valutazzjoni tal-Proċedura ta' Żbilanċ Makroekonomiku tal-UE ("Macroeconomic Imbalance Procedure" (MIP))[6]. Fl-eżerċizzju tal-evalwazzjoni tal-kwalità tal-BtP, ir-rilevanza hija mkejla permezz tad-disponibbiltà tad-dejta meħtieġa mir-Regolament dwar il-BtP lill-utenti finali, waqt li wieħed jassumi li l-ħtiġijiet tal-utenti huma riflessi sew fir-Regolament. Peress li l-ħtiġijiet tal-utenti jiżviluppaw tul iż-żmien, il-Kummissjoni emendat ir-rekwiżiti tad-dejta tal-BtP, skont l-istandards internazzjonali l-ġodda. Ir-Regolament emendat dwar il-BtP ġie ppubblikat fil-Ġurnal Uffiċjali fis-27 ta' Ġunju 2012 u se japplika mill-1 ta' Jannar 2014[7]. B'konsegwenza tal-inkwiet riċenti fis-swieq finanzjarji, l-utenti madankollu diġà qed jesprimu talbiet għal dejta ddettaljata tal-BtP u tal-IIP li tmur lil hinn minn dik inkluża fir-Regolament emendat dwar il-BtP. Ikunu jeħtieġu aktar analiżi ġeografika għall-flussi finanzjarji, u idealment dejta bilaterali relatata ma’ bosta flussi tal-investiment. L-utenti responsabbli għan-negozjati kummerċjali ma' pajjiżi terzi tennew it-talba tagħhom għat-tagħrif dwar is-servizzi "permezz tal-mod ta' provvista"[8]. L-Eurostat se tinvestiga l-possibbiltà tal-ġbir, fuq bażi volontarja, ta' dan it-tip ta' informazzjoni wkoll mill-kompilaturi tal-BtP. 4.1. Id-disponbillità tad-dejta Il-kriterju tal-kompletezza tad-dejta jiffoka fuq id-disponibbiltà tad-dejta mitluba mir-Regolament (KE) Nru 184/2005, kif emendat mir-Regolament tal-Kummissjoni (KE) Nru 707/2009. Dan jitkejjel bħala s-sehem tal-għadd ta’ valuri pprovduti b’relazzjoni mal-għadd totali ta’ valuri mitlub. It-Tabella 1 turi dan l-indikatur għal kull Stat Membru u skont is-sett tad-dejta. Fil-każ tal-indikaturi tal-euro, fil-kwarti ta' referenza (2010Q3-2011Q2) l-Istati Membri kollha kkomformaw bis-sħiħ mar-rekwiżi tar-Regolament dwar il-BtP. Għall-bilanċ tal-pagamenti ta' kull tliet xhur, id-disponibbiltà tad-dejta kienet stabbli matul l-aħħar kwarti u kellha medja ta' 95 % għall-perjodi ta' referenza (2010Q3-2011Q2), li tikkonferma x-xejra li ġiet innutata fl-erba' kwarti ta' qabel. Dwar il-kummerċ internazzjonali fis-servizzi, id-disponibbiltà tad-dejta marret xi ftit għall-agħar mis-sena ta' qabel għal 97 % għaċ-ċelloli kollha tad-dejta mitluba (fuq livell ta' partiti) għall-UE27. Għall-flussi tal-IDB kif ukoll għall-istokkijiet tal-IDB fil-perjodu ta' referenza 2010 (t + 9), il-medja tal-UE żdiedet mil-livell tas-sena ta' qabel u laħqet il-100 %. Id-disponibbiltà ġenerali tad-dejta tal-IDB b'attività u bi tqassim ġeografiku għas-sena ta' referenza 2009 (t + 21) ttejbet sostanzjalment għal 92 % għall-flussi tal-IDB u żammet stabbli f'95 % għall-flussi tal-IDB. Xi pajjiżi kellhom problemi biex jikkonformaw mar-rappurtar tal-IDB dovut fi t + 21 xahar: Il-Belġju ma rrapportatx l-analiżi tal-attività għad-dħul mill-IDB, minħabba proċess ta' kumpilazzjoni li jikkonsisti minn stima globali magħmula skont l-istrument/pajjiż, l-Ungerija kellha problemi fil-produzzjoni tal-fajl gesmes, u l-Polonja pprovdiet dejta fin-NACE Rev.2 tmien xhur wara l-iskadenza, tard wisq biex tiġi użata għall-produzzjoni ta’ aggregati tal-UE u taż-żona tal-euro. B'mod ġenerali, id-disponibbiltà tad-dejta hi għolja ħafna għal kull dominju tal-BtP. Il-ftit dejta li ma ġietx rapportata hi relatata mal partiti dettaljati ħafna u mat-tqassimiet ġeografiċi jew ta' attività. Tabella 1: Il-kompletezza tad-dejta || L-Indikaturi tal-Euro (t + 2) || Il-bilanċ tal-pagamenti ta’ kull tliet xhur (t + 3) || Il-kummerċ internazzjonali fis-servizzi (t + 9) || Il-flussi tal-IDB (t + 9) || L-istokks tal-IDB (t + 9) || Il-flussi tal-IDB (t + 21) || L-istokks tal-IDB (t + 21) Il-Belġju || 100 % || 100 % || 97 % || 100 % || 100 % || 40 % || 100 % Il-Bulgarija »Il-Bulgarija || 100 % || 81 % || 100 % || 100 % || 100 % || 100 % || 100 % Ir-Repubblika Ċeka || 100 % || 100 % || 100 % || 100 % || 100 % || 100 % || 100 % Id-Danimarka || 100 % || 100 % || 100 % || 100 % || 100 % || 99 % || 99 % Il-Ġermanja || 100 % || 100 % || 100 % || 100 % || 100 % || 100 % || 100 % L-Estonja || 100 % || 100 % || 100 % || 100 % || 100 % || 100 % || 100 % L-Irlanda || 100 % || 100 % || 100 % || 100 % || 100 % || 100 % || 100 % Il-Greċja || 100 % || 100 % || 73 % || 100 % || 100 % || 70 % || 87 % Spanja || 100 % || 100 % || 100 % || 100 % || 100 % || 98 % || 99 % Franza || 100 % || 81 % || 100 % || 100 % || 100 % || 100 % || 100 % L-Italja || 100 % || 100 % || 100 % || 100 % || 100 % || 100 % || 100 % Ċipru || 100 % || 92 % || 100 % || 100 % || 100 % || 100 % || 100 % Il-Latvja || 100 % || 87 % || 100 % || 100 % || 100 % || 100 % || 100 % Il-Litwanja || 100 % || 100 % || 100 % || 100 % || 100 % || 100 % || 100 % Il-Lussemburgu || 100 % || 100 % || 100 % || 100 % || 100 % || 100 % || 100 % L-Ungerija || 100 % || 97 % || 98 % || 100 % || 100 % || 75 % || 96 % Malta || 100 % || 100 % || 98 % || 100 % || 100 % || 100 % || 100 % Il-Pajjiżi l-Baxxi || 100 % || 100 % || 92 % || 100 % || 100 % || 100 % || 100 % L-Awstrija || 100 % || 100 % || 100 % || 100 % || 100 % || 99 % || 99 % Il-Polonja || 100 % || 74 % || 100 % || 100 % || 100 % || 0 % || 6 % Il-Portugall || 100 % || 100 % || 100 % || 100 % || 100 % || 100 % || 100 % Ir-Rumanija || 100 % || 85 % || 100 % || 100 % || 100 % || 100 % || 100 % Is-Slovenja || 100 % || 100 % || 97 % || 100 % || 100 % || 100 % || 100 % Is-Slovakkja || 100 % || 93 % || 91 % || 100 % || 100 % || 100 % || 100 % Il-Finlandja || 100 % || 100 % || 95 % || 100 % || 100 % || 100 % || 100 % L-Isvezja || 100 % || 94 % || 98 % || 100 % || 100 % || 100 % || 100 % Ir-Renju Unit || 100 % || 100 % || 91 % || 100 % || 96 % || 91 % || 91 % Il-medja tal-UE || 100 % || 95 % || 97 % || 100 % || 100 % || 92 % || 95 % 5. L-aċċessibbiltà u ċ-ċarezza Id-dejta tal-BtP għas-27 Stat Membru tal-UE tista' tinkiseb bla ħlas mis-sit elettroniku tal-Eurostat (Eurobase) fuq: http://epp.eurostat.ec.europa.eu/portal/page/portal/statistics/search_database. Huma ġew organizzati skont kif jidher fil-Figura 1. Figure 1: Dejta onlajn tal-BtP għall-utenti kollha Kemm il-kwalità kif ukoll id-dettall tad-dejta tal-BtP mqassma onlajn żdiedu b'mod kostanti matul iż-żmien u ma' kull tabella nthemżet metadejta xierqa. It-tixrid regolari tad-dejta dwar ir-rimessi tal-ħaddiema beda fi Frar 2010. F'Jannar 2011 inħolqot tabella dwar "Elementi ewlenin tal-Bilanċ tal-Pagamenti u l-Pożizzjoni tal-Investimenti Internazzjonali bħala sehem tal-PGD”, u f'Ottubru 2011 żdiedet tabella b'"Ishma tas-suq tal-esportazzjonijiet" u bdiet tiġi mxerrda dejta kull tliet xhur dwar l-IIP. Minħabba l-interess dejjem jikber fid-dejta nazzjonali dwar il-BtP u l-IIP, ġew ippubblikati serje kronoloġiċi itwal, analiżijiet ġeografiċi aktar wiesgħa u tabelli aktar dettaljati. 6. L-eżattezza L-"eżattezza" tfisser kemm l-estimi jqarrbu lejn il-valuri reali mhux magħrufa. Filwaqt li l-istatistiċi primarji jistgħu jkejlu l-eżattezza bl-indikaturi statistiċi bħall-errors medji u l-varjanza, ma jistgħux jiġu żviluppati indikaturi simili għall-istatistiċi makroekonomiċi li huma r-riżultat ta’ numru ta’ proċeduri differenti għall-ġbir u l-kumpilazzjoni tad-dejta. Ir-rapport dwar il-kwalità tal-BtP jkejjel l-eżattezza billi jħares lejn id-daqs tar-reviżjonijiet. Huwa preżunt li kull reviżjoni tqarreb is-sett tad-dejta aktar lejn il-valur reali. Ir-reviżjonijiet ma jfissrux li saru l-"errors" jew li l-kwalità tad-dejta qed tiddgħajjef mal-mogħdija taż-żmien. Għall-kuntrarju, ir-reviżjonijiet isiru meta jkunu disponibbli sorsi ġodda tad-dejta u informazzjoni aħjar. Politika tar-reviżjonijiet li hi mxandra pubblikament u stabbilita sew hija sinjal tas-saħħa tas-sistema tal-istatistika inkwistjoni. Madanakollu, id-daqs tar-reviżjonijiet hu kejl tal-kwalità tal-ewwel ħarġa ta' sett speċifiku tad-dejta, meta mqabbel mal-aħħar ġabra li hi disponibbli. Hemm kompromess bejn l-intervent f’waqtu u r-reviżjonijiet: iżjed ma toħroġ kmieni l-ewwel ħarġa ta' sett tad-dejta, iżjed huma mistennija r-reviżjonijiet meta jinħarġu l-ġabriet ta' wara tal-istess sett tad-dejta. 6.1. L-Istabbiltà It-Tabelli 2 u 3 juru l-valuri medji tar-reviżjonijiet għall-bilanċ tal-pagamenti ta’ kull tliet xhur tul l-aħħar 14-il kwart (2008Q1-2011Q2) għal kull Stat Membru tal-UE, espressi bħala perċentwal tal-valur oriġinali. Il-Grafika 1 turi d-differenzi bejn l-ewwel u l-aħħar estimi għat-total tal-kont kurrenti tal-UE27. L-ewwel stimi huma disponibbli tliet xhur wara tmiem il-perjodu ta' referenza (Q+90 jiem). Stimi finali huma normalment disponibbli wara tliet snin u nofs, iżda reviżjonijiet huma wkoll possibbli wara perjodi itwal. Ir-reviżjonijiet kienu l-ogħla fl-2007 u, bħala medja, ikbar għad-debiti milli għall-krediti. Ir-reviżjonijiet tad-dejta nazzjonali ta' sikwit jikkumpensaw bejn il-pajjiżi. L-estimi tal-aggregati tal-UE27 huma għalhekk pjuttost stabbli matul iż-żmien. Ir-reviżjonijiet f'direzzjonijiet differenti għall-krediti u d-debiti jistgħu jwasslu għal reviżjoni imdaqqsa tal-bilanċ, anki jekk ir-reviżjonijiet assoluti huma minuri. Il-valuri medji tar-reviżjonijiet għandhom ikunu interpretati b'attenzjoni peress li b'mod anormali jistgħu jkunu għoljin jekk l-estimi tal-bidu kienu baxxi. B'mod partikolari, indikaturi għal ekonomiji żgħar huma sensittivi ħafna għal dan il-fattur: fi ftit każijiet dawn juru valuri estremi minkejja l-fatt li l-ammonti assoluti kemm tal-ewwel estimi u anki tar-reviżjonijiet sussegwenti huma żgħar ħafna. B'mod iżjed ġenerali, it-twissija għal interpretazzjoni b'attenzjoni ssir ukoll f'każijiet (eż: derivattivi finanzjarji) meta jitkejlu r-reviżjonijiet tal-flussi netti (id-debiti majnas il-krediti). Fil-kont kurrenti ġew irreġistrati reviżjonijiet żgħar ħafna kemm għan-naħa tal-krediti kif ukoll għan-naħa tad-debiti tal-kont tal-prodotti, filwaqt li fil-kont tas-servizzi l-valuri tar-reviżjonijiet kienu ġeneralment ogħla minn dawk għall-prodotti. Il-kont tad-dħul hu affettwat l-iżjed b'reviżjonijiet, b'valuri għoljin ħafna ta' sikwit reġistrati fuq dħul ta' investiment dirett minħabba d-diffikultajiet li l-kompilaturi għandhom biex jagħtu stima tal-qligħ fl-ewwel tranżmissjonijiet tagħhom. Matul l-14-il kwart li ġew ikkonsidrati, ir-reviżjonijiet tal-medja kienu ġeneralment ogħla għal partiti tal-kont finanzjarju milli għall-partiti tal-kont kurrenti, u dan jirrifletti d-differenzi kemm fl-iskala u kif ukoll fil-volatilità ta' tranżazzjonijiet finanzjarji transkonfinali. Għall-UE, ir-reviżjonijiet kienu l-akbar għall-investiment dirett barrani u għall-assi tal-investimenti f'portafolli. Tabella 2: Il-valuri medji tar-reviżjonijiet għall-partiti ewlenin fil-kont kurrenti, 2008Q1-2011Q2 Stat Membru || Oġġetti || Servizzi || Trasport || Vjaġġar || Servizzi oħra || Kumpens tal-impjegati. || Dħul minn ID || Dħul minn Inv. Oħra || Trasferimenti kurrenti C || D || C || D || C || D || C || D || C || D || C || D || C || D || C || D || C || D BE || 3,45 || 2,77 || 1,75 || 12,21 || -0,04 || 0,75 || -1,52 || 0,92 || 3,08 || -4,74 || 7,63 || 19,26 || -16,05 || 61,67 || -14,11 || -32,95 || 59,44 || 15,57 BG || -0,74 || 0,51 || 3,79 || 3,14 || -13,18 || -8,44 || 15,87 || 16,51 || 6,24 || 10,77 || -2,13 || 65,26 || 44,00 || 8,35 || 6,81 || 14,10 || 22,36 || -3,70 CZ || 2,05 || -2,79 || 1,09 || 18,66 || -6,59 || 3,60 || 0,22 || 8,14 || 15,47 || 5,81 || 2,64 || -2,93 || -63,06 || 1,68 || -11,49 || 1,28 || -1,75 || 2,34 DK || 1,01 || -2,06 || 1,95 || 0,22 || 0,16 || 2,51 || -4,67 || -0,76 || 9,30 || -3,75 || 24,63 || -3,13 || 3,62 || -52,04 || 1,61 || 1,63 || 11,12 || 0,27 DE || 1,92 || 3,41 || 3,45 || 2,11 || 6,22 || 5,67 || 0,39 || -3,22 || 2,69 || 3,19 || 7,27 || 2,67 || -3,45 || -44,07 || 2,97 || 6,08 || -6,28 || -0,72 EE || -0,41 || 0,53 || 1,39 || -3,94 || 0,92 || -7,73 || -8,93 || -2,88 || 7,08 || 0,27 || -4,30 || -0,05 || 4,58 || 991,78 || -1,08 || -0,22 || -6,53 || 0,40 IE || -0,48 || 1,03 || -5,08 || -2,92 || 0,13 || 1,08 || 0,76 || -1,27 || -5,36 || -3,10 || 0,00 || -0,11 || 11,99 || -10,34 || -8,42 || 0,49 || -8,78 || -5,99 EL || -1,27 || -0,70 || -0,21 || -0,70 || -0,17 || -0,62 || 0,00 || 0,00 || -1,33 || -1,68 || -1,40 || -0,65 || 15,61 || -18,94 || -2,71 || -1,39 || -0,49 || 0,47 ES || 0,80 || -0,62 || -0,35 || -2,78 || 1,17 || -5,69 || -0,53 || 0,65 || -0,63 || -2,35 || 1,77 || 0,19 || -6,85 || -16,30 || -0,27 || 0,91 || 3,37 || 4,16 FR || 0,14 || -0,70 || -0,50 || -2,57 || -1,06 || -0,24 || 3,98 || -1,57 || -1,91 || -4,87 || 4,42 || 7,29 || 17,48 || 2,72 || 4,16 || 0,83 || 6,57 || 4,59 IT || -0,26 || 0,74 || 14,73 || 11,26 || 3,16 || 0,24 || 1,12 || 0,39 || 38,14 || 26,11 || 353,33 || 145,17 || 200,05 || 40,58 || 43,04 || -6,73 || 56,81 || 12,50 CY || -29,69 || -10,88 || 7,10 || 1,78 || 6,48 || -0,19 || -1,06 || -2,83 || 9,91 || 8,22 || -4,02 || -0,29 || 434,16 || 221,13 || 12,80 || -1,11 || -8,81 || 0,26 LV || -0,20 || 0,09 || -0,08 || -0,14 || -0,37 || 2,47 || 0,00 || 0,00 || -0,04 || -0,82 || -2,60 || 0,00 || 10,77 || -6,22 || 0,02 || -0,18 || 0,13 || -0,11 LT || -0,16 || 0,54 || -0,44 || 4,68 || 1,29 || 1,36 || -3,25 || 16,04 || -2,98 || -1,02 || 17,57 || 32,36 || 321,03 || -412,40 || -5,46 || -5,23 || -11,99 || 15,71 LU || 7,07 || -0,91 || -3,98 || 4,94 || 0,08 || 0,45 || -0,21 || 0,86 || -4,25 || -3,41 || 10,28 || 48,85 || 10,17 || 13,79 || -5,81 || -31,27 || -1,69 || 0,74 HU || -6,33 || -0,32 || 2,44 || -0,16 || -2,19 || 2,38 || 0,00 || -19,27 || 4,59 || 3,63 || 1610,53 || -11,62 || 77,79 || 50,73 || -1,82 || 1,07 || -8,65 || -18,07 MT || 1,27 || -3,52 || 11,10 || 42,00 || 2,94 || -2,84 || 6,97 || -18,36 || 14,51 || 66,92 || -4,99 || -0,44 || -183,68 || -9,14 || -0,17 || -0,31 || 66,34 || 66,55 NL || -1,92 || 0,28 || -1,67 || 3,80 || 0,57 || 1,04 || -3,20 || -0,68 || -2,25 || 2,62 || -1,15 || 97,62 || 4,84 || 23,89 || -3,23 || -2,76 || 2,19 || 7,33 AT || 0,68 || -0,82 || 1,42 || 0,47 || 3,28 || 1,07 || -1,64 || 0,85 || 1,94 || -0,17 || -0,73 || -10,89 || 12,63 || -5,82 || 0,76 || -0,41 || -11,55 || -2,74 PL || -0,81 || -1,02 || -0,95 || -1,41 || 0,47 || 1,95 || -2,77 || -3,40 || -0,22 || -2,08 || -21,69 || 293,84 || 308,05 || -22,84 || -0,07 || -0,71 || -63,93 || -21,09 PT || -0,38 || -0,01 || 1,43 || 0,25 || 3,45 || -0,25 || -0,10 || -0,09 || 1,80 || 0,85 || -0,70 || 3,96 || 4,98 || -1,35 || 0,95 || -6,33 || -9,36 || -11,57 RO || 0,04 || 0,36 || 1,38 || 1,14 || -7,51 || 0,45 || 2,39 || 0,81 || 5,34 || 3,79 || 6,83 || 27,92 || -630,52 || -327,00 || 24,01 || 0,46 || -1,35 || 8,46 SI || 4,14 || 9,10 || -8,40 || 19,94 || 6,88 || 4,11 || 0,78 || -3,55 || 6,27 || 3,75 || 95,52 || 15,68 || -92,87 || -27,29 || 0,57 || 4,95 || -3,51 || 14,28 SK || -1,90 || 0,19 || 0,81 || 1,10 || 1,10 || 1,10 || 1,09 || 1,09 || -0,36 || 0,04 || 50,17 || -15,71 || 803,66 || -26,93 || 0,95 || 1,12 || 0,74 || -0,45 FI || 1,23 || -0,06 || 16,51 || 24,49 || 9,39 || 10,17 || 1,04 || 2,21 || 19,37 || 36,31 || 4,12 || 5,51 || 24,05 || 545,66 || -0,47 || 3,56 || 27,34 || 18,66 SE || 1,74 || 1,18 || 1,51 || 1,59 || -0,48 || 2,68 || -9,07 || -3,00 || 5,28 || 3,55 || -3,03 || -1,77 || 17,97 || -15,40 || -3,49 || -9,77 || -11,97 || -3,50 UK || 0,28 || 0,21 || 0,69 || -2,72 || 3,91 || -1,98 || 0,70 || -5,54 || 0,30 || -2,08 || 1,15 || -3,84 || -28,77 || -13,93 || 9,80 || -0,76 || 2,04 || -0,17 UE || 0,62 || 0,81 || 1,39 || 1,56 || 1,43 || 0,86 || -0,18 || -2,73 || 1,95 || 1,73 || 13,51 || 30,55 || 3,06 || -2,17 || 1,13 || -4,11 || 8,68 || 4,01 Tabella 3: Il-valuri medji tar-reviżjonijiet għall-partiti ewlenin fil-kont finanzjarju, 2008Q1-2011Q2 MEDJA TA' TLIET XHUR TAL-KONT FINANZJARJU TAL-BTP (%) Stat Membru || ID 'il barra || ID 'il ġewwa || Attività IP || Passività IP || Attività ta’ Inv Oħra || Passività ta' Inv Oħra || Deriv. finanzjarji. BE || -31,03 || 27,54 || -124,24 || -44,69 || 41,73 || 10,10 || -186,75 BG || 16,91 || 67,33 || 67,11 || 17,69 || 115,41 || -39,60 || 5,54 CZ || -111,98 || -397,93 || 0,02 || 3,46 || -8,11 || -2197,80 || -0,71 DK || -46,19 || 53,49 || 21,69 || 0,02 || 2,00 || 0,24 || 20,77 DE || -26,56 || 52,11 || -4,10 || 12,30 || 54,50 || -1,58 || 6,07 EE || 32,41 || 53,09 || 9,56 || -0,67 || -13,79 || -31,16 || 1,49 IE || 71,28 || -377,19 || -7,77 || 82,50 || -39,87 || -2,57 || 54,00 EL || 9,72 || -54,83 || -4,25 || -0,59 || -450,81 || 0,28 || -0,01 ES || 7,41 || -36,64 || 11,17 || -5,00 || -0,98 || 0,56 || -56,68 FR || -43,78 || -30,99 || -16,32 || -4,36 || -26,45 || -28,23 || -100,27 IT || 234,78 || -63,77 || -185,28 || 162,04 || -1369,01 || 261,87 || 666,93 CY || 629,42 || 404,98 || -15,00 || -847,87 || -80,27 || 32,28 || -4,36 LV || -23,64 || -38,18 || -204,30 || 33,65 || -9,10 || -37,02 || -1,38 LT || 8,02 || 162,63 || -44,70 || -41,77 || -3,44 || 4,30 || -22,28 LU || -114,94 || -139,05 || -15,67 || -18,30 || 32,03 || -12,60 || 1597,77 HU || -23,16 || 204,44 || 46,60 || 5,65 || -18,19 || 8,46 || 5,26 MT || 197,44 || -28,12 || -4,99 || -71,68 || 0,08 || 2,29 || -0,11 NL || -68,42 || 95,70 || -4,15 || -38,61 || -25,58 || -16,72 || -28,15 AT || 93,64 || -1,37 || 2,87 || 3,71 || -8,75 || 4,00 || 9,95 PL || 91,07 || -52,24 || -66,65 || -15,51 || -1,70 || -15,18 || 0,67 PT || -345,76 || -25,69 || -38,70 || 46,58 || -54,88 || -258,31 || 9,98 RO || 2549,20 || -140,35 || -89,82 || -17,72 || -105,36 || 9,16 || 42,86 SI || -28,47 || 8,74 || -0,55 || 1,10 || -1033,25 || 66,04 || -588,34 SK || -49,32 || -18,22 || -3,54 || 1,42 || -1,85 || -11,61 || -100,32 FI || 165,75 || -71,90 || -1,98 || -15395,81 || 0,35 || -1,02 || 17,56 SE || 82,68 || -44,64 || 10,48 || -64,85 || -146,32 || -16,56 || -44,98 UK || -12,63 || -17,94 || 145,57 || -3,44 || 5,21 || 33,31 || -5,97 EU || 31,53 || -11,16 || 68,69 || 12,88 || 29,94 || 6,49 || 16,16 Grafika 1: Id-differenzi bejn l-ewwel u l-aħħar estimi għall-kont kurrenti tal-UE27, 2005Q1-2011Q2, f’miljuni ta' EUR 7. L-intervent f’waqtu u l-puntwalità Il-puntwalità hija mkejla f'termini ta' konformità mal-iskadenzi għat-trażmissjoni tad-dejta stabbiliti bir-Regolament dwar il-BtP. It-Tabella 4 tanalizza[9] l-puntwalità tal-istatistika tal-bilanċ tal-pagamenti. Din turi li, bi ftit eċċezzjonijiet, l-Istati Membri setgħu jilħqu l-iskadenzi għas-settijiet kollha tad-dejta. L-intervent f'waqtu jitkejjel ukoll bħala d-differenza bejn il-perjodu ta' referenza kopert minn settijiet ta’dejta u l-mument meta d-dejta tkun disponibbli għall-utenti finali. Bħalissa d-dejta dwar il-BtP hija rrapportata lill-Eurostat 90 jum wara t-tmiem tal-perjodu ta’ referenza. Ir-Regolament dwar il-BtP emendat iqis it-talbiet tal-utenti għal statistika aktar f'waqtha, għat-tnaqqis tal-iskadenza tar-rappurtar mir-rata attwali ta' 90 jum għal 85/82/80 jum, rispettivament mill-2014/2017/2019 'il quddiem. Tabella 4: Il-puntwalità tat-trażmissjoni tad-dejta* || Indikaturi tal-Euro || Il-bilanċ tal-pagamenti ta’ kull tliet xhur || Kummerċ internazzjonali fis-servizzi || Investiment dirett barrani — flussi || Investiment dirett barrani — stokks Data ta’ skadenza: || perjodu ta’ referenza + xahrejn || perjodu ta’ referenza + 3 xhur || perjodu ta’ referenza + 9 xhur || perjodu ta’ referenza + 9 xhur (jew 21) xahar[10] || perjodu ta’ referenza + 9 xhur (jew 21) xahar L-Awstrija || tajjeb || tajjeb || tajjeb || tajjeb || tajjeb Il-Belġju || tajjeb || tajjeb || tajjeb || tajjeb || ħażin Il-Bulgarija || tajjeb || tajjeb || tajjeb || tajjeb || tajjeb Ċipru || tajjeb || tajjeb || tajjeb || tajjeb || tajjeb Ir-Repubblika Ċeka || tajjeb || tajjeb || tajjeb || tajjeb || tajjeb Id-Danimarka || tajjeb || tajjeb || tajjeb || tajjeb || tajjeb L-Estonja || tajjeb || tajjeb || tajjeb || tajjeb || tajjeb Il-Finlandja || tajjeb || tajjeb || tajjeb || tajjeb || tajjeb Franza || tajjeb || tajjeb || tajjeb || tajjeb || tajjeb Il-Ġermanja || tajjeb || tajjeb || tajjeb || tajjeb || tajjeb Il-Greċja || tajjeb || tajjeb || tajjeb || tajjeb || tajjeb L-Ungerija || tajjeb || tajjeb || tajjeb || tajjeb || tajjeb L-Irlanda || tajjeb || tajjeb || tajjeb || tajjeb || tajjeb L-Italja || tajjeb || tajjeb || tajjeb || tajjeb || tajjeb Il-Latvja || tajjeb || tajjeb || tajjeb || tajjeb || tajjeb Il-Litwanja || tajjeb || tajjeb || tajjeb || tajjeb || tajjeb Il-Lussemburgu || tajjeb || tajjeb || tajjeb || tajjeb || tajjeb Malta || tajjeb || tajjeb || aċċettabbli || tajjeb || tajjeb Il-Pajjiżi l-Baxxi || tajjeb || tajjeb || tajjeb || tajjeb || tajjeb Il-Polonja || tajjeb || tajjeb || tajjeb || tajjeb || tajjeb Il-Portugall || tajjeb || tajjeb || tajjeb || tajjeb || tajjeb Ir-Rumanija || tajjeb || tajjeb || tajjeb || tajjeb || tajjeb Is-Slovakkja || tajjeb || tajjeb || tajjeb || tajjeb || tajjeb Is-Slovenja || tajjeb || tajjeb || tajjeb || tajjeb || tajjeb Spanja || tajjeb || tajjeb || tajjeb || tajjeb || tajjeb L-Isvezja || tajjeb || tajjeb || tajjeb || tajjeb || tajjeb Ir-Renju Unit || tajjeb || aċċettabbli || ħażin || tajjeb || tajjeb *Puntwalità: tajjeb: ≤ 0 jiem, aċċettabbli: ≤ 5 ijiem, ħażin: > 5 ijiem 8. Il-komparabbiltà Il-“komparabbiltà” tfisser id-differenza li tista’ tiġi osservata meta l-istatistika dwar l-istess dominju hija mqabbla bejn iż-żoni ġeografiċi jew matul iż-żmien. Ir-rapport dwar il-kwalità tal-BtP ikejjel il-komarabbiltà tul-l-ispazju billi jqis l-assimetriji. Regolarment, l-Eurostat jipprovdi tabelli li jenfasizzaw l-assimetriji persistenti ta’ fuq nett għal kull pajjiż u partita, u jinkoraġġixxi l-pajjiżi biex jindirizzaw il-problemi sottostanti permezz ta' kuntatti bilaterali u skambji ta’ aktar informazzjoni dettaljata. Ġie stabbilit ukoll in-netwerk tal-investiment dirett barrani (IDB) biex jippermetti skambji ta’ dejta bilaterali tal-IDB u, biż-żmien hu mistenni li jnaqqas l-assimetriji fl-IDB. Il-Grafika 2 tqabbel l-UE27 mal-assimetriji Dinjin. Filwaqt li l-assimetriji tal-UE27 ma huma bl-ebda mod trivjali (dawn jirrappreżentaw kważi 1 % tal-PDG tal-UE), huma ilhom stabbli mill-2004 ’il quddiem. L-inizjattivi varji li l-Eurostat qed tieħu biex tindirizza l-assimetriji fil-BtP tal-UE27 viżibbilment qed iħallu l-frott. Grafika 2: L-UE27 u l-assimetriji Dinjin, total kont kurrenti, 1999-2010, f’miljuni ta' EUR 9. Il-koerenza Il-koerenza tiffoka fuq il-konsistenza tal-istatistika li tinġabar għal għanijiet differenti. Ir-rapport dwar il-kwalità tal-BtP jkejjel dan il-komponent billi jħares kemm lejn il-konsistenza interna (il-konformità mar-regoli ta’ integrità, il-koerenza bejn dejta ta’ kull tliet xhur u ta’ kull sena u d-daqs tal-errors u l-omissjonijiet) u l-konsistenza esterna (il-koerenza bejn id-dejta dwar il-BtP u statistika simili minn oqfsa differenti tal-istatistika). Isir monitoraġġ b’mod regolari tal-konsistenza esterna tad-dejta dwar il-BtP għall-prodotti u tal-istatistika dwar il-kummerċ barrani (FTS) (kif miġbura mill-Intrastat u l-Extrastat). 9.1. Il-konsistenza interna Il-konsistenza interna titkejjel billi wieħed iħares lejn il-valuri tal-errors u l-omissjonijiet netti. L-errors u l-omissjonijiet netti jikkostitwixxu l-partita residwa li tibbilanċja l-kontijiet. Xi drabi l-errors tal-kompilazzjoni jpattu għal xulxin. Konsegwentement, id-daqs ta' din il-partita residwa mhuwiex neċessarjament jipprovdi xi indikazzjoni tal-eżattezza ġenerali tad-dikjarazzjoni. Il-kompilaturi nazzjonali tal-BtP jagħmlu monitoraġġ mill-qrib tal-errors u l-omissjonijiet netti: valuri għoljin jew żidiet kostanti huma sinjal ta’ problemi fis-sistemi tal-kompilazzjoni li għad iridu jkunu identifikati u indirizzati. It-Tabella 5 turi l-error relattiv medju rreġistrat mill-Istati Membri għall-perjodu 2008-2010. Dan huwa daqs il-medja tal-valur assolut tal-errors u l-omissjonijiet netti matul il-perjodu inkwistjoni (imkejla bħala sehem tal-medja tal-krediti u d-debiti tal-kont kurrenti), kif irreġistrat fil-bilanċ tal-pagamenti ta’ kull tliet xhur tal-Istati Membri. Għall-perjodu 2008-2010, tliet Stati Membri (l-Italja, il-Finlandja u l-Isvezja) irreġistraw valur ta’ aktar minn 10 % għal dan l-indikatur u ħames Stati Membri (il-Bulgarija, id-Danimarka, l-Irlanda, Franza u l-Polonja) wrew valur li huwa ogħla minn 5 %. Fl-Italja l-errors u l-omissjonijiet qabżu minn 3,8 % fil-perjodu 2006-2008 kif evidenzjat fir-rapport dwar il-kwalità tas-sena l-oħra għat-12 % fil-perjodu 2008-2010, minħabba t-tranżizzjoni lejn sistema totalment ġdida għall-ġbir u l-kumpilazzjoni. It-Tabella 6 turi l-error relattiv medju kumulattiv irreġistrat għall-perjodu 2008-2010. Dan hu daqs il-valuri naturali kumulattivi tal-errors u l-omissjonijiet netti għall-istess perjodu (imkejla bħala sehem tal-medja tal-krediti u d-debiti tal-kont kurrenti). Stat Membru wieħed (l-Isvezja) irreġistra valur ta’aktar minn 10% għal dan l-indikatur u tlieta (il-Bulgarija, id-Danimarka u l-Finlandja) wrew valur ta’aktar minn 5 %. Tabella 5: L-error relattiv medju għall-2008-2010 Il-Belġju || 0,5 % || Franza || 5,1 % || L-Awstrija || 3,4 % Il-Bulgarija || 8,6 % || L-Italja || 12,0 % || Il-Polonja || 5,2 % Ir-Repubblika Ċeka || 2,2 % || Ċipru || 2,1 % || Il-Portugall || 1,7 % Id-Danimarka || 8,0 % || Il-Latvja || 2,3 % || Ir-Rumanija || 4,3 % Il-Ġermanja || 3,7 % || Il-Litwanja || 0,9 % || Is-Slovenja || 1,5 % L-Estonja || 1,8 % || Il-Lussemburgu || 0,3 % || Is-Slovakkja || 4,1 % L-Irlanda || 10,0 % || L-Ungerija || 1,9 % || Il-Finlandja || 12,0 % Il-Greċja || 2,0 % || Malta || 4,1 % || L-Isvezja || 13,7 % Spanja || 2,3 % || Il-Pajjiżi l-Baxxi || 4,2 % || Ir-Renju Unit || 3,6 % Tabella 6: L-error relattiv medju kumulattiv għall-2008-2010 Il-Belġju || 0,0 % || Franza || 3,3 % || L-Awstrija || 0,7 % Il-Bulgarija || -5,7 % || L-Italja || 0,0 % || Il-Polonja || -4,6 % Ir-Repubblika Ċeka || -0,3 % || Ċipru || -0,5 % || Il-Portugall || -0,3 % Id-Danimarka || -5,5 % || Il-Latvja || -1,9 % || Ir-Rumanija || -2,9 % Il-Ġermanja || 0,7 % || Il-Litwanja || 0,2 % || Is-Slovenja || 0,2 % L-Estonja || 0,9 % || Il-Lussemburgu || -0,1 % || Is-Slovakkja || -3,3 % L-Irlanda || -2,3 % || L-Ungerija || -2,1 % || Il-Finlandja || -8,6 % Il-Greċja || 0,0 % || Malta || 1,3 % || L-Isvezja || -16,3 % Spanja || -0,9 % || Il-Pajjiżi l-Baxxi || 0,7 % || Ir-Renju Unit || 0,2 % 9.2. Il-konsistenza esterna Il-konsistenza esterna hija relatata mal-koerenza bejn id-dejta tal-BoP u statistika simili minn oqfsa differenti tal-istatistika. L-Eurostat jagħmel monitoraġġ regolari tal-konsistenza esterna relatata mal-prodotti, kif irrappurtat fid-dejta dwar il-BtP u fl-istatistika dwar il-kummerċ barrani (FTS). Meta jitqabblu ż-żewġ settijiet tad-dejta, għandhom jitqiesu d-differenzi metodoloġiċi bejn il-BtP u l-FTS. Dawk ewlenin huma relatati mal-fatt li l-BtP jeħtieġ bidla tal-pussess, biex tiġi rreġistrata tranżazzjoni, filwaqt li l-FTS jirreġistraw movimenti fiżiċi transkonfinali tal-prodotti, u mal-metodi tal-valutazzjoni li jvarjaw[11]. Eżempju wieħed ta’ din id-differenza hu t-trattament ta’ deheb mhux monetarju li jibdel il-pussess mingħajr ma jkun trasportat fiżikament lejn il-pajjiż tas-sid il-ġdid; dan id-deheb mhux inkluż fl-FTS iżda hu inkluż fil-BtP. Il-konsistenza ġenerali bejn id-dejta tal-FTS u tal-BtP tista’ tkun stmata malajr mid-differenzi fis-serje tal-ħin bejn il-valuri tal-krediti/esportazzjonijiet u debiti/importazzjonijiet li huma disponibbli miż-żewġ oqfsa tal-istatistika u kif jidher fil-Grafika 3 għall-aggregati tal-UE27. Minn 2006Q1 ’il quddiem il-konsistenza bejn id-dejta dwar il-prodotti fil-BtP u fl-FTS definittivament ittejbet u stabbilizzat ruħha f’livelli pjuttost baxxi. Grafika 3: Prodotti ─id-differenza bejn l-FTS u l-BtP, l-UE27, u l-imsieħeb "Extra UE27" 10. Konklużjonijiet Id-dħul fis-seħħ tar-Regolament (KE) Nru 184/2005 wassal għal armonizzazzjoni eqreb tal-istatistika tal-bilanċ tal-pagamenti madwar l-UE u żied id-disponibilità tad-dejta lill-utenti. Dan id-dokument ta' ħidma juri li d-dejta dwar il-BtP meħtieġa mill-Eurostat skont ir-Regolament (KE) Nru 184/2005 hija rappurtata minn kull Stat Membru, ġeneralment fil-ħin. Ammont ħafna akbar ta' dejta dwar il-BtP huwa issa disponibbli għall-utenti finali fl-2012 meta mqabbel ma' dak li seta' jinkiseb fl-aħħar tad-disgħinijiet: issa hemm iżjed dettalji disponibbli dwar tranżazzjonijiet u tqassim ġeografiku, ittejbu l-frekwenza u l-intervent f'waqtu tad-dejta u nħolqu sensieli itwal ta' ħin minħabba l-analiżi ekonomika. Qed isir iktar użu tal-estimi, iżda l-kwalità li tirriżulta tinżamm taħt kontroll strett ħafna. Ir-rapporti dwar il-kwalità jippermettu monitoraġġ regolari tal-istabbiltà u l-konsistenza tad-dejta. Minħabba l-kriżi finanzjarja, id-dejta dwar il-BtP u dwar l-IIP qed tkun dejjem iżjed taħt skrutinju min-naħa tal-utenti. L-Eurostat u l-kompilaturi nazzjonali qed jagħmlu l-isforzi kollha biex jiżguraw li d-dejta dwar il-BtP u l-IIP jilħqu b'mod sħiħ il-ħtiġijiet taċ-ċirku wiesa' tal-utenti. L-eżerċizzju li jmiss ta’ stima dwar il-kwalità tal-BtP se jibda f’Jannar 2013. [1] Ara l-"ESS Handbook for Quality Reports", (Manwal tas-SSE għar-rapporti dwar il-kwalità), Dokumenti ta’ħidma tal-Eurostat, 2009. Ara wkoll l-"ESS Standard for Quality Reports", (l-Istandard tas-SSE għar-Rapporti dwar il-Kwalità), Dokumenti ta’ Ħidma tal-Eurostat, 2009. [2] Ara l-"ESS Handbook for quality reports", (il-"Manwal tas-SSE għar-rapporti dwar il-kwalità"), Eurostat, 2009, paġna 65. [3] Ara http://dsbb.imf.org/images/pdfs/dqrs_bop.pdf [4] Ara http://epp.eurostat.ec.europa.eu/portal/page/portal/product_details/publication?p_product_code=KS-RA-10-026 [5] Ir-Regolament Nru 2560/2001 dwar pagamenti transkonfinali f'euro eżenta t-tranżazzjonijiet kollha li huma inqas mil-livell limitu ta' EUR 12 500 mir-rappurtar tal-istatistika. Meta r-Regolament Nru 2560/2001 kien rivedut, il-livell limitu żdied għal EUR 50 000 (ir-Regolament (KE) Nru 924/2009, l-Artikolu 5(1)). [6] http://epp.eurostat.ec.europa.eu/portal/page/portal/excessive_imbalance_procedure/imbalance_scoreboard [7] Ara r-Regolament tal-Kummissjoni (UE) Nru 555/2012 tat-22 ta’ Ġunju 2012, http://eur-lex.europa.eu/LexUriServ/LexUriServ.do?uri=OJ:L:2012:166:0022:0066:EN:PDF [8] Dan ikun jimplika li titħaddem separazzjoni ċara bejn it-trażazzjonijiet skont jekk: a) huwiex is-servizz li qed jiġi pprovdut fuq in-naħa l-oħra tal-fruntiera (l-hekk imsejjaħ "l-1 mod"; b) huwiex il-konsumatur li jaqsam il-fruntiera (l-hekk imsejjaħ "it-2 mod"); [9] Il-puntwalità hija vvalutata bħala "tajba" jekk id-dejta dejjem intbagħtet sad-data ta’ skadenza jew qabel, "aċċettabbli" jekk id-dewmien, bħala medja, ma qabiżx il-ħamest ijiem, u "ħażina" f’każijiet oħrajn. [10] Għall-IDB (kemm il-flussi kif ukoll l-istokks), hemm żewġ talbiet ta' dejta separati, kull waħda bi skadenzi differenti: waħda ta' disa' xhur wara tmiem il-perjodu ta' referenza, l-oħra ta' 21 xahar wara tmiem il-perjodu ta' referenza. [11] L-importazzjonijiet/debiti huma vvalutati mingħajr ħlas abbord (f.o.b.) fil-BtP, iżda huma vvalutati kost, assigurazzjoni u merkanzija (c.i.f.) fl-FTS.